謝僧寄茶
作者：李咸用
朝代：唐

paragraphs: 空門少年初志堅，摘芳爲藥除睡眠。
匡山茗樹朝陽偏，暖萌如爪拏飛鳶。
枝枝膏露凝滴圓，參差失向兜羅錦。
傾筐短甑蒸新鮮，白紵眼細勻於研。
甎排古砌春苔乾，殷勤寄我清明前。
金槽無聲飛碧煙，赤獸呵冰急鐵喧。
林風夕和真珠泉，半匙清粉攪潺湲。
綠雲輕綰湘娥鬟，嘗來縱使重支枕，胡蝶寂寥空掩關。